මැතිවරණය සමයේ කෘත්රිම බුද්ධි ජිල්මාට්  අවසන් ප්රතිඵලය හොල්ලයිද
ඉදිරි ජනාධිපතිවරණ සමයේදී රටේ සමස්ත ජනතාව කෘත්රිම බුද්ධිය සම්බන්ධයෙන් ඉතා හොඳ අවබෝධයක් මත කටයුතු කළ යුතු යැයි පේරාදෙණිය විශ්වවිද්යාලයේ විදුලි හා විද්යුත් ඉංජිනේරු දෙපාර්තමේන්තුවේ මහාචාර්ය විජිත හේරත් මහතා කියා සිටී ලෝකයේ දියුණුතම නවීන තාක්ෂණ ක්රමවේදයක් වන කෘත්රිම බුද්ධිය භාවිතය දෙපැත්ත කැපෙන ආයුධයක් භාවිත කරනවා හා සමාන බවත් ඉන් සිදු කර ගත හැකි කාර්යයන් පිළිබඳව ජනතාව දැනුවත්ව සිටිය යුතු බවත් මහාචාර්යවරයා කීය කෘත්රිම බුද්ධිය මෙහෙයවා චැට් ජීපී තුළින් ලොව නව දැනුම ලබා ගත හැකි බවත් එය කාර්යයන් පහසු කිරීම සඳහා යොදා ගත හැකි බවත් හෙතෙම පෙන්වා දෙයි කෘත්රිම බුද්ධිය සඳහා වන දත්ත පද්ධති වෙත නිවැරදි දත්ත ලබාදිය යුතු බවත් නිවැරදි නොවන දත්ත ලබාදීම මගින් ලැබෙන පිළිතුරු සමාජය නොමඟ යවනසුලු විය හැකි බවත් හෙතෙම කියා සිටියේය ඡායාරූප සහ වීඩියෝ නිර්මාණය සඳහා කෘත්රිම බුද්ධිය දායක කර ගැනීමෙන් ඇතැම් විට යථාර්ථයක් නොවන දේ නිර්මාණය කිරීමට හැකියාව ඇති බවත් රටේ ජනතාව ඒ සම්බන්ධව අවබෝධයක් නොමැතිකමින් දුෂ්තොරතුරු සත්ය යැයි අවබෝධ කරගැනීමට හැකියාව ඇති බවත් ඒ මහතා පෙන්වා දුන්නේය නිර්මාණය කරනු ලබන ඡායාරූප හෝ වීඩියෝ පට ප්රචාරය වන්නේ සමාජ මාධ්ය ඔස්සේ බැවින් ඉතා සුළු කාලයක් තුළදී ජනතාව අතර ප්රචලිත වීමට ඉඩක් ඇති බවද පුද්ගලයකුගේ කටහඬ හෝ දර්ශන කෘත්රිම බුද්ධිය මගින් නිර්මාණය කිරීමේ හැකියාව ඇති හෙයින් ඉදිරියේදී එළඹෙන මැතිවරණ සමයේදී එය විවිධ මට්ටම්වලින් අවභාවිතා විය හැකි යැයි ද මේ සම්බන්ධයෙන් ජනතාව දැනුවත් කිරීම අත්යවශ්ය යැයිද මහාචාර්යවරයා සිටියේ ය සමන්තී වීරසේකර